ถ้าคุณรู้จักคนถนัดซ้ายที่อายุมากกว่าคุณ
เป็นไปได้ว่าเขาเคยเรียนรู้ที่จะเขียนหรือ รับประทานอาหารด้วยมือขวา
และในอีกหลายส่วนของโลก
การบังคับให้เด็กใช้มือข้างที่ "ถูกต้อง" ยังคงเป็นเรื่องปกติธรรมดา
แม้ว่าคำว่า "right" (ขวา) ยังมีความหมายว่า ถูกต้อง หรือ ดี
ไม่เฉพาะแต่ในภาษาอังกฤษเท่านั้น ในภาษาอื่นอีกหลายภาษาเช่นกัน
แต่ถ้าการถนัดซ้ายเป็นเรื่องที่ไม่ถูกต้อง
ทำไมการถนัดซ้ายถึงได้เกิดขึ้นมาตั้งแต่ต้น
ปัจจุบันนี้ 1 ใน 10 ของ ประชากรทั่วโลกถนัดซ้าย
หลักฐานทางโบราณคดี แสดงให้เห็นว่าการถนัดซ้าย
มีมาเป็นเวลายาวนานถึง 500,000 ปีแล้ว
10% ของร่างมนุษย์ที่ถูกขุดพบ
แสดงให้เห็นถึงความเชื่อมโยงของส่วนต่าง ระหว่างความยาวแขนและมวลกระดูก
และเครื่องมือและวัตถุโบราณบางชิ้น ก็แสดงให้ว่ามันเป็นของสำหรับคนถนัดซ้าย
ตรงข้ามกับความเชื่อของหลายคน ความถนัดของมือไม่ใช่สิ่งที่เลือกได้
เราสามารถทำนายได้จากตำแหน่งของตัวอ่อน ในมดลูกก่อนที่จะเกิดออกมาด้วยซ้ำ
ดังนั้น ถ้ามันเป็นสิ่งที่มีมาแต่กำเนิด นั่นหมายความว่ามันเป็นพันธุกรรมหรือไม่
คำตอบคือ ใช่ และ ไม่ใช่
ฝาแฝดแท้ ที่มียีนเหมือนกัน ก็สามารถมีมือข้างที่ถนัดแตกต่างกัน
ซึ่งที่จริงแล้วมันเกิดขึ้นได้บ่อยครั้ง พอๆ กันกับที่เกิดกับพี่น้องคู่อื่นๆ
แต่โอกาสของการถนัดขวาหรือซ้าย
ถูกกำหนดโดยของความถนัดของพ่อแม่
ในอัตราส่วนที่สม่ำเสมอจนน่าประหลาดใจ
ถ้าพ่อของคุณถนัดซ้าย แต่แม่ของคุณถนัดขวา
คุณจะมีโอกาส 17% ที่จะเกิดมาถนัดซ้าย
ในขณะที่พ่อแม่ที่ถนัดขวาทั้งคู่ ลูกจะมีโอกาสถนัดซ้ายเพียงแค่ 10% เท่านั้น
ความถนัดของมือเหมือนการสุ่ม คล้ายกับการทอยลูกเต๋า
แต่โอกาสที่จะเกิดขึ้น ถูกกำหนดโดยยีนของคุณ
ทั้งหมดนี้ตีความได้ว่า มันมีเหตุผล
ว่าทำไมกระบวนการวิวัฒนาการถึงได้ สร้างคนถนัดซ้ายขึ้นมาจำนวนหนึ่ง
และยังคงเกิดขึ้นตลอดเวลานับพันๆ ปี
และแม้ว่าจะมีหลายทฤษฎี
พยายามอธิบายว่าทำไม ถึงมีการถนัดซ้ายเกิดขึ้นมาตั้งแต่ต้น
หรือเพราะเหตุใดคนส่วนใหญ่ถนัดมือขวา
ไม่นานมานี้มีแบบจำลองคณิตศาสตร์
ที่ชี้ว่าอัตราส่วนที่แท้จริง สะท้อนให้เห็นถึงความสมดุลระหว่าง
ภาวะกดดันแบบแข่งขันและแบบเกื้อกูลกัน ในกระบวนการวิวัฒนาการของมนุษย์
ประโยชน์ของการถนัดซ้าย
ปรากฏชัดในกิจกรรมที่มีคู่ต่อสู้
เช่นในกีฬาต่อสู้หรือการแข่งขัน
ตัวอย่างเช่น ประมาณ 50% ของ นักกีฬาเบสบอลอันดับต้นๆ ถนัดซ้าย
เพราะอะไรกันล่ะ
คิดเสียว่าเป็นข้อได้เปรียบแบบไม่ทันตั้งตัว
ประการแรกคือเพราะคนถนัดซ้าย เป็นประชากรส่วนน้อย
ทั้งนักกีฬาถนัดขวาและถนัดซ้าย
ต่างใช้เวลาส่วนใหญ่ไปกับการแข่งขัน
หรือฝึกซ้อมกับนักกีฬาถนัดขวา
เมื่อทั้งสองฝ่ายมาเผชิญหน้ากัน
นักกีฬาถนัดซ้ายจะมีความพร้อมกว่า คู่ต่อสู้ที่ถนัดขวา
ในขณะที่นักกีฬาถนัดขวาเป็นฝ่ายเสียเปรียบ
สมมติฐานในการต่อสู้นี้
ที่ซึ่งความไม่สมดุลของจำนวนประชากร
ส่งผลให้นักต่อสู้หรือนักกีฬาที่ถนัดซ้าย เป็นฝ่ายได้เปรียบ
เป็นตัวอย่างของการอยู่รอด โดยขึ้นอยู่กับความถี่สัมพัทธ์เชิงลบ
แต่จากทฤษฎีวิวัฒนาการแล้ว
กลุ่มที่มีข้อได้เปรียบสัมพัทธ์
มีแนวโน้มที่จะเติบโตขึ้นเรื่อยๆ จนะกระทั่งข้อได้เปรียบนั้นสูญหายไป
ถ้าคนเราเพียงแค่ต่อสู้และแข่งขันกัน ตลอดกระบวนวิวัฒนาการของมนุษย์
การเลือกสรรโดยธรรมชาติจะส่งผลให้ คนถนัดซ้ายเป็นฝ่ายที่อยู่รอด
จนกระทั่งมีคนถนัดซ้ายเป็นจำนวนมาก
และการถนัดซ้ายจะไม่ใช่สิ่งหายากอีกต่อไป
ดังนั้นในโลกที่มีการแข่งขันแบบสมบูรณ์
50% ของประชากรจะเป็นคนถนัดซ้าย
แต่กระบวนการวิวัฒนาการของมนุษย์ เกิดขึ้นจากทั้งการเกื้อกูลและการแข่งขัน
ภาวะกดดันของการเกื้อกูล
จะผลักดันความโน้มเอียงในความถนัดของมือ ไปในทางตรงข้ามกัน
ในกีฬากอล์ฟ ซึ่งสมรรถภาพในการแข่งขัน ไม่ได้ขึ้นอยู่กับคู่ต่อสู้
มีเพียง 4% ของนักกีฬาอันดับต้น เท่านั้นที่ถนัดซ้าย
เป็นตัวอย่างหนึ่งของปรากฏการณ์ที่พบได้มากกว่า ของการใช้เครื่องมือร่วมกัน
เช่นเดียวกับนักกีฬากอล์ฟที่อายุน้อย
สามารถหาชุดไม้กอล์ฟสำหรับ คนถนัดขวาได้ง่ายกว่า
เครื่องมือหลายชิ้นที่สำคัญ ที่ใช้ในการสร้างสรรค์สังคม
ได้รับการออกแบบมาสำหรับ คนถนัดขวาซึ่งเป็นประชากรส่วนใหญ่
เพราะคนถนัดซ้ายใช้เครื่องมือ เหล่านี้ได้ลำบากกว่า
และมีโอกาสประสบอุบัติเหตุสูงกว่า
พวกเขาจึงประสบความสำเร็จน้อยกว่า ในโลกที่มีการเกื้อกูลอย่างสมบูรณ์
และจะสูญหายไปในที่สุดจากกลุ่มประชากร
ดังนั้น จากการคาดคะเนอย่างแม่นยำ
ของการกระจายจำนวนของคนถนัดซ้าย ในประชากรทั่วไป
และจากข้อมูลที่สัมพันธ์กัน ที่ได้จากการแข่งขันกีฬาต่างๆ
แบบจำลองชี้ให้เห็นว่า
ความคงที่ของจำนวน คนถนัดซ้ายที่มีน้อยแต่เสถียร
สะท้อนให้เห็นถึงสภาพสมดุล
ที่มาจากผลการแข่งขันและการเกื้อกูลกัน
ที่เกิดขึ้นพร้อมๆ กันเป็นระยะเวลานาน
และสิ่งที่น่าสนใจที่สุด
คือการที่ตัวเลขสามารถบอกเรา เกี่ยวกับประชากรที่หลากหลาย
จากความโน้มเอียงของการกระจายของ ความถนัดของเท้าในสัตว์สังคม
ไปจนถึงเปอร์เซ็นต์ที่สูงกว่าเล็กน้อย ของความถนัดซ้าย
ในสังคมล่าสัตว์ที่มีการแข่งขันกัน
เราอาจแม้กระทั่งพบว่าคำตอบของปริศนา ว่าด้วยวิวัฒนาการมนุษย์ในช่วงแรกนั้น
อยู่ในมือของเราแล้วเรียบร้อย